[{"text_idx": "#000004", "text": "Mae arolwg JISC wedi newid dros y flwyddyn ddiwethaf gyda rhywfaint o\u2019r cwestiynau metrig allweddol wedi\u2019u newid. Ar gyfer y cwestiynau sydd wedi aros yr un fath neu\u2019n debyg iawn gallwn gymharu gyda chanlyniadau y llynedd."}, {"text_idx": "#000005", "text": "Yn y mwyafrif o\u2019r metrigau allweddol hyn gwelwyd cynnydd cadarnhaol gyda Phrifysgol Aberystwyth wedi gwella ers y flwyddyn flaenorol. Caiff y duedd hon i wella ei hadlewyrchu drwy holl ganlyniadau\u2019r arolwg."}, {"text_idx": "#000006", "text": "Yn achos cwestiynau a newidiodd yn y metrigau allweddol nid oes modd cymharu nifer ohonynt oherwydd y newidiadau a wnaed. Er enghraifft y llynedd holwyd am ddeunyddiau dysgu ar-lein \u2018Wedi\u2019u cynllunio\u2019n dda\u2019. Newidiwyd hyn i ddeunyddiau dysgu ar-lein \u2018Difyr a chymhellol\u2019. Gyda thueddiadau dysgu ar-lein mae cwestiynau\u2019n ymwneud a\u0302 chymhelliant yn nodweddiadol yn fwy negyddol, gan wneud cwestiynau sy\u2019n defnyddio\u2019r ansoddeiriau hyn lawer yn fwy negyddol."}, {"text_idx": "#000007", "text": "Nid yw\u2019r problemau gyda chymharu a\u0302 chanlyniadau\u2019r flwyddyn flaenorol yn broblem gan fod JISC yn rhedeg yr arolwg yn genedlaethol ar draws sefydliadau addysg uwch a phellach. Mae\u2019r data ehangach yn rhoi data meincnodi addas i ni."}, {"text_idx": "#000008", "text": "Gyda\u2019r meincnodi hwn mae\u2019r data\u2019n dangos bod PA yn sgorio\u2019n uwch na data cenedlaethol y DU ym mhob un o\u2019r metrigau allweddol bron. Mae\u2019r bwlch rhwng ein canlyniadau yn fwy gyda data PA 5% yn fwy mewn saith o\u2019r cwestiynau."}, {"text_idx": "#000009", "text": "Yr unig fetrig oedd yn gymharol is wrth edrych ar ddata meincnodi\u2019r DU oedd un o\u2019r metrigau newydd a ychwanegwyd eleni. Cydnabyddiaeth a gwobrwyo myfyrwyr am sgiliau digidol. Fodd bynnag mae hwn yn cyd-fynd a\u0302 data cenedlaethol gyda chwymp o 2% yn unig o\u2019r data cenedlaethol."}, {"text_idx": "#000010", "text": "Mae\u2019r metrig newydd hwn yn amlinellu problem sydd gan bob sefydliad addysg uwch a phellach o ran cydnabyddiaeth i fyfyrwyr. Gan fod angen i ddysgwyr fod a\u0302 dealltwriaeth o systemau technolegol i wneud defnydd llawn o\u2019u cyrsiau, byddai cydnabod y sgiliau hyn yn helpu iddynt deimlo eu bod yn cael eu gwerthfawrogi."}, {"text_idx": "#000011", "text": "Bellach mae dyfeisiau\u2019n chwarae rhan fwy mewn addysg ac yn yr arolwg, y ddwy ddyfais uchaf oedd \u2018Gliniaduron\u2019 a \u2018Ffonau Clyfar\u2019."}, {"text_idx": "#000012", "text": "Gyda\u2019r wybodaeth hon, fe\u2019n hysbysir ar gyfer gweddill yr arolwg mai dyma\u2019r prif ddyfeisiau y mae myfyrwyr yn eu defnyddio i ryngweithio gyda dysgu ar-lein. Oherwydd bod gan y cwestiwn flwch ticio ni allwn ganfod pa gyfuniadau o ddyfeisiau mae\u2019r myfyrwyr yn eu defnyddio."}, {"text_idx": "#000013", "text": "Pan ofynnwyd i fyfyrwyr mewn cwestiynau testun rhydd pa offeryn neu gymwysiadau digidol oedd yn \u2018wirioneddol ddefnyddiol\u2019 ar gyfer dysgu ar-lein, roedd dau brif gymhwysiad."}, {"text_idx": "#000014", "text": "nododd 43.4% Blackboardnododd 9.4% Microsoft Teams"}, {"text_idx": "#000015", "text": "Gan fod y cwestiynau\u2019n rhai testun rhydd eglurodd rhai myfyrwyr resymeg eu dewis. Yn achos Blackboard nododd y myfyrwyr: Gallu eu cyrchu o wahanol fathau o ddyfeisiau, canolog i\u2019r profiad dysgu, wedi\u2019u gosod a\u2019u trefnu\u2019n dda."}, {"text_idx": "#000016", "text": "Mewn achosion o gyfeirio at drefnu modiwlau, nododd rhai myfyrwyr y problemau, gyda rhai modiwlau\u2019n broblematig a heb fod yn addas i\u2019r diben mewn rhai modiwlau."}, {"text_idx": "#000017", "text": "Ym mhob un o\u2019r cwestiynau hyn cawsom ymatebion cadarnhaol gan fyfyrwyr o ran cyflwr presennol dysgu ar-lein, gyda rhai myfyrwyr yn gwneud pwynt eu bod yn teimlo nad oedd rhan iddynt mewn penderfyniadau am ddysgu ar-lein."}, {"text_idx": "#000018", "text": "Pan ofynnwyd pa feysydd oedd myfyrwyr yn teimlo y dylai PA fuddsoddi ynddynt, roedd myfyrwyr yn gwyro at uwchraddio neu wella systemau presennol gydag ychydig iawn o fyfyrwyr yn gofyn am fwy o gefnogaeth ar-lein."}, {"text_idx": "#000019", "text": "Gofynnwyd i fyfyrwyr am anawsterau o ran dysgu ar-lein. Cafwyd sbigyn mawr yn benodol gyda \u2018Cyswllt Wi-Fi gwael\u2019. Fodd bynnag nid yw hyn yn cynnwys unrhyw ddilyniant felly ni allwn wirio a yw\u2019r Wi-Fi neu unrhyw rai o\u2019r problemau yn deillio o\u2019r Brifysgol neu broblemau goddrychol y dysgwyr."}, {"text_idx": "#000020", "text": "Gofynnwyd i fyfyrwyr pa weithgaredd neu weithgareddau dysgu ar-lein oedden nhw wedi\u2019u gwneud dros y bythefnos ddiwethaf. Yr opsiwn uchaf oedd cyrchu darlithoedd a dosbarthiadau wedi\u2019u recordio. Caiff hyn ei amlygu yn y dadansoddiad testun rhydd, gan fod llawer o sylwadau\u2019n nodi bod gallu ailedrych ar y deunydd a mynd drosto yn gymorth mawr wrth ddysgu."}, {"text_idx": "#000022", "text": "Gofynnwyd i fyfyrwyr i ba raddau roedden nhw\u2019n cytuno a\u0302 datganiadau am ddysgu ar-lein."}, {"text_idx": "#000023", "text": "Mewn sawl achos cafwyd ymateb cadarnhaol gan fyfyrwyr, a chytunwyd bod y deunyddiau dysgu ar gael, yn hygyrch ac ar y cyflymder cywir. Roedd rhaniad rhwng rhai myfyrwyr o ran ymgysylltu a\u0302\u2019r deunyddiau gydag ymateb niwtral uchel."}, {"text_idx": "#000024", "text": "O ran dysgu ar-lein unwaith eto fe welwn ganlyniad cadarnhaol gan fwyaf gyda\u2019r unig wendid yn broblem a ymddangosodd y llynedd, sef problem teimlo\u2019n rhan o gymuned y brifysgol wrth ddysgu ar-lein."}, {"text_idx": "#000026", "text": "Roedd y cwestiwn cyntaf yn holi am agweddau cadarnhaol dysgu ar-lein"}, {"text_idx": "#000027", "text": "19.3% o fyfyrwyr hygyrcheddnododd 16.9% o fyfyrwyr reoli amser a chyflymder y gwaithnododd 9.2% o fyfyrwyr recordiadau darlithoeddni nododd 1.4% o fyfyrwyr unrhyw reswm"}, {"text_idx": "#000028", "text": "Roedd yr ail gwestiwn yn holi am agweddau negyddol dysgu ar-lein"}, {"text_idx": "#000029", "text": "nododd 20.6% o fyfyrwyr ddiffyg a/neu anhawster cymhelliantnododd 9.8% o fyfyrwyr bethau\u2019n tynnu sylw/amgylcheddau dysgu anaddasnododd 2.6% o fyfyrwyr Blackboard"}, {"text_idx": "#000030", "text": "Yn gyffredinol, roedd gan fyfyrwyr ymateb cadarnhaol iawn i ddysgu ar-lein gyda gwelliant ers y llynedd, ac o\u2019i gymharu a\u0302\u2019r meincnod roedd data Prifysgol Aberystwyth yn uwch na data\u2019r DU."}, {"text_idx": "#000031", "text": "Pan ofynnwyd i ddysgwyr am ansawdd cyffredinol yr amgylchedd dysgu ar-lein sgoriodd 82.6% PA yn dda neu\u2019n uwch."}, {"text_idx": "#000032", "text": "Pan ofynnwyd i ddysgwyr am ansawdd cyffredinol y profiad dysgu ar-lein ar eu cwrs sgoriodd 80.4% PA yn dda neu\u2019n uwch."}, {"text_idx": "#000035", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]